ОЮУНЫ ӨМЧ, УЛСЫН БҮРТГЭЛИЙН ЕРӨНХИЙ ГАЗАР

Сонгуулийн тухай хуулийн 11 дүгээр зүйлийн 11.7-д “Дөчин таван нас хүрсэн, сүүлийн таваас доошгүй жил эх орондоо байнга оршин суусан, энэ хуульд заасан бусад шаардлагыг хангасан Монгол Улсын уугуул иргэн Ерөнхийлөгчөөр сонгогдох эрхтэй. Мөн хуулийн 139 дүгээр зүйлийн 139.4-т зааснаар “Монгол Улсын Уугуул иргэн” гэж Монгол Улсын харьяат эцэг, эхээс төрж, түүнээс хойш тус улсын харьяат хэвээр байгааг ойлгоно.” гэж тус тус заасан бөгөөд нэр дэвшигч нь хуулийн дээрх шаардлагыг хангаж буй эсэхийг нотлох баримт нь нэр дэвшигчийн төрсний гэрчилгээ болон түүний эцэг, эхийн иргэний үнэмлэх байна. Хэрэв төрсний гэрчилгээ болон эцэг эхийн иргэний үнэмлэх байхгүй тохиолдолд ОӨУБЕГазрын Улсын бүртгэлийн төв архиваас лавлагаа авна.

Лавлагаа авахдаа [www.burtgel.gov.mn/online](http://www.burtgel.gov.mn/online) цахим хуудаст хандаж хүсэлт гаргаж авна.

Үйлчилгээний хураамж 1000 төгрөгийг Голомт банкны 1401001101 тоот дансанд тушаасан байна.